MÄÄRUSE EELNÕU

**M Ä Ä R U S**

Kadrina 30. august 2023 nr

Kadrina Valla Raamatukogu arengukava

aastateks 2024-2027

Aluseks võttes Kadrina Vallavolikogu 25. novembri 2020. a määruse nr 51 „Kadrina valla arengukavade menetlemise kord“ §-id 1 ja 4 Kadrina Vallavolikogu

m ä ä r a b:

§ 1. Kinnitada Kadrina Valla Raamatukogu arengukava aastateks 2024-2027 vastavalt lisale.

§ 2. Tunnistada kehtetuks Kadrina Vallavolikogu 2019. aasta 27. novembri määrus nr 36 „Kadrina valla Raamatukogu arengukava aastateks 2020-2023“.

§ 3. Määrus jõustub 1. jaanuaril 2024**.**

(allkirjastatud digitaalselt)

Madis Viise

vallavolikogu esimees

Seletuskiri määruse eelnõu „Kadrina valla Raamatukogu arengukava aastateks 2024-2027“ juurde

Kadrina valla Raamatukogu arengukava 2020-2023 võeti volikogu poolt vastu 27.11.2019.

Hallatava asutuse arengukava on konkreetse hallatava asutuse arengueesmärke määrav ja nende elluviimiseks tegevusi kavandav arengudokument, mis koostatakse vähemalt kolmeks aastaks. Hallatava asutuse arengukava koostamist korraldab ning arengukava eelnõu koostab hallatav asutus.

Hallatava asutuse arengukava eelnõu kiidab heaks vallavalitsus korraldusega ja suunab eelnõu avalikule väljapanekule ning määrab avaliku väljapaneku toimumise aja ja koha.

Arengukava eelnõu avalikustatakse valla ja hallatava asutuse veebilehel ning vastavas hallatavas asutuses paberkandjal vähemalt kaks nädalat enne kinnitamist.

Hallatava asutuse arengukava kinnitab vallavolikogu määrusega.